ai4bharat/Pralekha huggingface dataset:
நிதி அமைச்சகம்
பன்னாட்டு நிதியம் மற்றும் உலக வங்கியின் வசந்த காலக் கூட்டங்களில் கலந்துகொள்வதற்காக, மத்திய நிதி அமைச்சர் திருமதி. நிர்மலா சீதாராமன் அரசுமுறைப் பயணமாக இன்றிரவு அமெரிக்கா புறப்பட்டு செல்கிறார்
மத்திய நிதி மற்றும் நிறுவனங்கள் விவகாரத்துறை அமைச்சர் திருமதி. நிர்மலா சீதாராமன் , ஏப்ரல் 18-ம் தேதி முதல் அரசுமுறைப் பயணமாக அமெரிக்கா செல்கிறார். அவரது பயணத்தின் போது, திருமதி சீதாராமன் பன்னாட்டு நிதியம்  மற்றும் உலக வங்கியின் வசந்த கால கூட்டங்கள், G20 உறுப்பு நாடுகளின் நிதி அமைச்சர்கள் நிலையிலான கூட்டங்கள் மற்றும் மத்திய வங்கி ஆளுநர்கள்  கூட்டங்களில் கலந்து கொள்கிறார்.
இந்தோனேசியா, தென் கொரியா, இலங்கை மற்றும் தென்னாபிரிக்கா உட்பட பல்வேறு நாடுகளுடன் பரஸ்பரம் இருதரப்பு பேச்சுவார்த்தைகளில் நிதியமைச்சர் பங்கேற்கிறார்.
இந்திய அரசிறகு முன்னுரிமை அளிக்கும் குறைகடத்தி, எரிசக்தி உட்பட பல்வேறு உற்பத்தி நிறுவனங்களின் தலைமை நிர்வாக அதிகாரிகளுடன் நேருக்கு நேர் பேச்சுவார்த்தைகளில் திருமதி நிர்மலா சீதாராமன் நடத்துகிறார்.
உலக வங்கியின் உயர் நிலைக்கு கூட்டத்தில் அதன் தலைவர், திரு டேவிட் மல்பாஸையும் நிதியமைச்சர் சந்தித்து பேசுகிறார்.
நிதியமைச்சரின் இந்த சுற்றுப் பயணத்தின் போது, பன்னாட்டு நிதியத்தின் நிர்வாக இயக்குனரால் நடத்தப்படும் "ஒரு குறுக்கு வழியில் பணம்" என்ற உயர்நிலைக் குழு விவாதத்திலும் திருமதி. சீதாராமன் பங்கேற்கவுள்ளார்.
உலக வங்கி, பன்னாட்டு நிதியம், G-20 மற்றும் நிதி நடவடிக்கைகளுக்கான பணிக்குழு உடனான அதிகாரப்பூர்வ சந்திப்புகளைத் தவிர, நிதியமைச்சர் வாஷிங்டன் DC-ஐ தளமாகக் கொண்ட ஒரு முக்கிய சிந்தனைக் குழுவான அட்லாண்டிக் கவுன்சில் ஏற்பாடு செய்துள்ள நிகழ்ச்சியிலும் கலந்துகொள்கிறார். மேலும், ஸ்டான்போர்ட் பல்கலைக்கழக ஆசிரியர்கள் மற்றும் மாணவர்களுடன் நிதியமைச்சர் கலந்துரையாடுகிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817591
குறு சிறு மற்றும் நடுத்தர தொழில் துறை அமைச்சகம்
உள்ளூர் உற்பத்திக்கு பெரிய அளவில் ஊக்கம்; ஐ.டி.பி.பி-இடமிருந்து 1200 குவிண்டால் கடுகு எண்ணெய்க்கான முதல் ஆணையை கே.வி.ஐ.சி பெற்றுள்ளது
காதி மற்றும் கிராமத் தொழில்கள் ஆணையம் , இந்தோ -திபெத்திய எல்லைக் காவல் படை  இடமிருந்து, 1.73 கோடி ரூபாய் மதிப்பிலான 1200 குவிண்டால் கச்சி கானி கடுகு எண்ணெய்யை வழங்குவதற்கான முதல் ஆணையைப் பெற்றுள்ளது . கே.வி.ஐ.சி மற்றும் ஐ.டி.பி.பி இடையே ஜூலை 31 aaம் தேதி புரிந்துணர்வு ஒப்பந்தம் கையெழுத்திட்ட சில வாரங்களிலேயே இந்தk கொள்முதல் ஆணை வந்துள்ளது, இது “ஆத்மனிர்பர் பாரத்” மற்றும் “உள்ளூர்k குரல்” ஆகியவற்றுக்கான பிரதமரின் அழைப்போடு ஒத்திசைந்துள்ளது . கே.வி.ஐ.சியின்’ அறிக்கையின்படி, ஆர்டர் செய்யப்பட்ட நாளிலிருந்து 30 நாட்களுக்குள் ஐ.டி.பி.பி.க்கு விநியோகிக்கப்பட வேண்டும். .
குறு, சிறு, நடுத்தரத் தொழில்கள்துறை மத்திய அமைச்சர் திரு.நிதின் கட்கரி கே.வி.ஐ.சியின்’ முயற்சிகளைப் பாராட்டிய போது,. இந்த முயற்சி உள்ளூர் உற்பத்தியை ஊக்குவிக்கும் என்றும், கிராமத் தொழில்களில் ஈடுபட்டுள்ள இலட்சக்கணக்கான மக்களுக்கு வாழ்வாதாரம் அளிக்கும் என்றும் தெரிவித்தார்.
இந்த ஆர்டர் உயர் தரமான கச்சி கானி கடுகு எண்ணெய் தயாரிக்கும் காதி நிறுவனங்களில் கூடுதல் வேலைவாய்ப்புகளை உருவாக்கும் என்று கே.வி.ஐ.சி தெரிவித்துள்ளது. நிர்ணயிக்கப்பட்ட 30 நாட்களுக்குள் சப்ளையை முடிக்க 3 ஷிப்டுகளில் பணிபுரியுமாறு காதி நிறுவனங்களை கே.வி.ஐ.சி அறிவுறுத்தியுள்ளது. இந்த உத்தரவு காதி கைவினைஞர்களுக்கு இலட்சக்கணக்கான கூடுதல் பணி நேரங்களை உருவாக்கி, அதன் மூலம் உள்ளூர் உற்பத்தியையும் ஊக்குவிக்கும்.
(Visitor Counter : 160
புவி அறிவியல் அமைச்சகம்
காற்றின்தரம் குறித்த எச்சரிக்கை அமைப்பை மத்திய அமைச்சர் டாக்டர் ஜிதேந்திர சிங் தொடங்கி வைத்தார்
நாட்டின் 75-ம் ஆண்டு சுதந்திரத்தை குறிக்கும் விடுதலையின் அம்ரித் மகோத்ஸவ வாரத்தின் ஒரு பகுதியாக புவி அறிவியல் அமைச்சகத்தால் ஏற்பாடு செய்யப்பட்ட நிகழ்ச்சி ஒன்றில் இன்று கலந்து கொண்ட மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், காற்றின் தரம் குறித்த விரைவு எச்சரிக்கை அமைப்பைத் தொடங்கி வைத்தார்
நிகழ்ச்சியில் பேசிய டாக்டர் ஜிதேந்திர சிங், புவி அறிவியல் அமைச்சகத்தின் தன்னாட்சி நிறுவனமான இந்திய வெப்பமண்டல வானிலை ஆய்வு நிறுவனம், புதிய 'முடிவு ஆதரவு' அமைப்பு ஒன்றை உருவாக்கி உள்ளதாகவும், தில்லி - தேசிய தலைநகர் பகுதியின் காற்றின் தரம் குறித்த முடிவுகளை எடுப்பதற்காக விரைவு எச்சரிக்கை அமைப்பின் திறனை மேம்படுத்தி உள்ளதாகவும் கூறினார்.
நாடாளுமன்றத்தின் இரு அவைகளின் ஒப்புதலோடு மத்திய சுற்றுச்சூழல், வனம் மற்றும் பருவநிலை மாற்றம் அமைச்சகத்தால் சமீபத்தில் நிறுவப்பட்ட தேசிய தலைநகர் பகுதி மற்றும் அதைச் சுற்றி உளள பகுதிகளில் காற்று தர மேலாண்மை ஆணையத்தின் தேவையை கருத்தில் கொண்டே இந்த நடவடிக்கை எடுக்கப்பட்டுள்ளதாக அவர் கூறினார்.
முடிவு ஆதரவு அமைப்புக்காக இணையதளம் ஒன்றையும் ஐஐடிஎம் புனே சமீபத்தில் உருவாகியுள்ளதாக அமைச்சர் தெரிவித்தார். https://ews.tropmet.res.in/dss/ என்பது அந்த இணையதளத்தின் முகவரியாகும். கணினிகளுக்காக தற்சமயம் உருவாக்கப்பட்டுள்ள இந்த இணையதளம், கைபேசிகளிலும் சிறப்பாக இயங்கும் வகையில் விரைவில் வடிவமைக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764919
இந்திய போட்டிகள் ஆணையம்
ஆக்கோ டெக்னாலஜி நிறுவனத்தின் பங்குகளை மல்டிபிள்ஸ் பிரைவேட் ஈக்விட்டி ஃபண்ட் III மற்றும் சி பி பி இன்வெஸ்ட்மெண்ட் போர்ட் நிறுவனம் வாங்குவதற்கு இந்திய போட்டியியல் ஆணையம் ஒப்புதல்
ஆக்கோ டெக்னாலஜி மற்றும் சர்வீசஸ் தனியார் நிறுவனத்தின் கூடுதல் கட்டாயமாக மாற்றத்தக்க தொடர் மின்னணு விருப்ப பங்குகளை மல்டிபிள்ஸ் பிரைவேட் ஈக்விட்டி ஃபண்ட் III மற்றும் சி பி பி இன்வெஸ்ட்மெண்ட் போர்ட் தனியார் நிறுவனம் ஆகியவை வாங்குவதற்கு இந்திய போட்டியியல் ஆணையம் ஒப்புதல் அளித்துள்ளது.
இந்த ஒப்புதல் மூலம் ஆக்கோ டெக்னாலஜி மற்றும் சர்வீசஸ் தனியார் நிறுவனத்தின் கூடுதல் கட்டாயமாக மாற்றத்தக்க தொடர் மின்னணு விருப்ப பங்குகளை மல்டிபிள்ஸ் பிரைவேட் ஈக்விட்டி ஃபண்ட் III மற்றும் சி பி பி இன்வெஸ்ட்மெண்ட் போர்ட் தனியார் நிறுவனம் ஆகியவை வாங்குவதற்கு வழிவகை செய்யப்பட்டுள்ளது.
இந்திய போட்டியியல் ஆணையத்தின் விரிவான ஆணை விரைவில் வெளியிடப்படும்.
-----
SM/BR/KPG
(Visitor Counter : 54
குறு சிறு மற்றும் நடுத்தர தொழில் துறை அமைச்சகம்
அமெரிக்க நவீன ஆடைகள் நிறுவனமான "படகோனியா", காதி டெனிமிற்கு வழங்கியுள்ள தொடர் கொள்முதல் ஆணைகள் காதி நிறுவனத்தின் உலகளாவிய பெருமையை மீண்டும் உறுதிப்படுத்துகின்றன
அமெரிக்காவின் முன்னணி நவீன ஆடைகள் நிறுவனமான படகோனியா, காதி டெனிம் துணியை வாங்குவதற்க்கான கொள்முதல் ஆணைகளை மீண்டும் வழங்கியுள்ளது. உலகத் தரம் வாய்ந்த தயாரிப்பு மற்றும் குறித்த காலத்தில் சரக்குகளை வழங்குவது ஆகியவற்றில் காதி நிறுவனம் சர்வதேச அளவில் பாராட்டை பெற்று வருவதை இது எடுத்துக்காட்டுகிறது.
இந்த ஆண்டு மார்ச் மாதம், படகோனியா, ஜவுளி நிறுவனமான அரவிந்த் மில்ஸ் மூலம், குஜராத்தில் உள்ள ராஜ்கோட்டைச் சேர்ந்த காதி நிறுவனமான உத்யோக் பார்தியிடம் இருந்து .80 லட்சம் ரூபாய் மதிப்பிலான 17,050 மீட்டர் காதி டெனிம் துணியை வாங்குவதற்கான கொள்முதல் ஆணையை வழங்கியது. 1.08 கோடி ரூபாய் மதிப்புள்ள 30,000 மீட்டர் காதி டெனிம் துணிக்கான முந்தைய ஆர்டரை வெற்றிகரமாக முடித்த பிறகு மீண்டும் கொள்முதல் ஆணை கிடைத்துள்ளது.
டெனிம் ஆடைகள் தயாரிக்க கைவினைப்பொருளான காதி டெனிம் துணியை படகோனியா பயன்படுத்துகிறது.
2017-ம் ஆண்டு ஜூலை மாதத்தில், காதி மற்றும் கிராமத் தொழில்கள் ஆணையம்  அகமதாபாத்தில் உள்ள அரவிந்த் மில்ஸ் லிமிடெட் நிறுவனத்துடன் உலகம் முழுவதும் காதி டெனிம் தயாரிப்புகளை வர்த்தகம் செய்வதற்கான ஒப்பந்தத்தில் கையெழுத்திட்டது.
அதன் பிறகு, அரவிந்த் மில்ஸ் நிறுவனம் ஒவ்வொரு ஆண்டும் குஜராத்தின் காதி மற்றும் கிராமத் தொழில்கள் ஆணையத்தின் சான்றளிக்கப்பட்ட காதி நிறுவனங்களிடமிருந்து அதிக அளவு காதி டெனிம் துணிகளை கொள்முதல் செய்கிறது. சமீபத்திய ஆர்டரின் மூலம், படகோனியாவின் மொத்த காதி டெனிம் கொள்முதல் 1.88 கோடி ரூபாய் மதிப்பில் 47,000 மீட்டராக உயர்ந்துள்ளது.
காதி மற்றும் கிராமத் தொழில்கள் ஆணையத் தலைவர் திரு வினய் குமார் சக்சேனா, படகோனியாவிலிருந்து மீண்டும் கொள்முதல் செய்ய ஆணைகள் பெறப்பட்டுள்ளதற்கு பாராட்டுத் தெரிவித்தார். கொள்முதல் ஆணைகளின் விநியோகத்தில், உயர் தரம், உற்பத்தியின் சீரான தன்மை மற்றும் துணிகளை சரியான நேரத்தில் வழங்குதல் ஆகியவற்றில் சிறப்பு கவனம் செலுத்தப்பட்டதாக அவர் கூறினார். முந்தைய கொள்முதல் ஆணைகளின் அட்டவணையின்படி சரியாக 12 மாதங்களில் துணிகள் அனுப்பப்பட்டதாகவும், காதி டெனிம் துணிகளுக்கான மறுகொள்முதல் ஆணைகள், மாண்புமிகு பிரதமர் அவர்களின் 'உள்ளூரில் இருந்து முதல் உலகளாவியது வரை' என்ற லட்சியத்திற்கு காதி ஒரு சிறந்த உதாரணம் என்பதை மீண்டும் உறுதிப்படுத்தியுள்ளது என்றும் அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816747
----
(Visitor Counter : 100
ரசாயனம் மற்றும் உரங்கள் அமைச்சகம்
`ஸ்வத் கே சிப்பாஹி' பிரதமரின் பாரதீய ஜன் ஔஷாதி பரியோஜ்னா திட்டத்தின்  கீழ் நோயாளிகள் மற்றும் முதியவர்களின் வீடுகளில் அத்தியாவசிய சேவைகள் மற்றும் மருந்துகள் கிடைக்கச் செய்தல்
பிரதமரின் மக்கள் மருந்தக மையங்களில்  உள்ள ‘ஆரோக்கியத்தின் சிப்பாய்’ என்று அழைக்கப்படும் மருந்தாளுநர்கள் பிரதமரின் பாரதீய ஜன் ஔஷாதி பரியோஜ்னா திட்டத்தின்  கீழ் நோயாளிகள் மற்றும் முதியவர்களின் வீடுகளில் அத்தியாவசிய சேவைகள் மற்றும் மருந்துகளை வழங்கி வருகின்றனர்.
இப்போதைய நிலையில் நாடு முழுக்க 726 மாவட்டங்களில், 6300 மக்கள் மருந்தக மையங்கள் செயல்பட்டு வருகின்றன.
21 நாட்கள் முடக்கநிலை அமல் காலத்தில் அத்தியாவசிய மருந்துகளை தேவையானவர்களின் வீடுகளுக்கே கொண்டு செல்வதை உறுதி செய்வதில் இந்த மையங்கள் முக்கிய பங்காற்றி வருகின்றன.
பொதுத் துறை மருந்து தயாரிப்பு அமைப்பு சமீபத்தில் தெரிவித்தபடி, ‘ஆரோக்கியத்தின் சிப்பாய்’ - தனது அனுபவத்தைப் பகிர்ந்துள்ளார். வாரணாசியில் பஹாடியாவில் உள்ள ஜன் ஔஷாதி மையத்திற்கு பாபாவ்த் என்ற மூதாட்டி தொடர்பு கொண்டு உதவி கோரியுள்ளார். அந்த மூதாட்டி வாரணாசியில் தன் கணவருடன் வாழ்ந்து வருகிறார். தினமும் பயன்படுத்தும் மருந்துகள் தீர்ந்துவிட்ட நிலையில் அவர் உதவி கோரினார் என்று இந்த அலுவலர் தெரிவித்தார். அவருடைய உடல்நிலைக்கு இந்த மருந்தை தினமும் அவர் எடுத்துக் கொண்டாக வேண்டும். வயதான அந்தத் தம்பதியினருக்கு உதவாமல் அந்த மருந்தாளுநரால் இருக்க முடியவில்லை. மருந்துகளை எடுத்துச் சென்று அந்த மூதாட்டியின் வீட்டில் ஒப்படைத்தார். அப்போதிருந்து நோயுற்ற மற்றும் வயதானவர்களின் வீடுகளுக்கு சென்று நமது மருந்தாளுநர்கள் மருந்துகளை வழங்கி வருகிறார்கள்.
(
மத்திய அமைச்சரவை
இந்தியாவுக்கும் ரஷியாவுக்கும் இடையில் ரயில்வே துறையில் புரிந்துணர்வு ஒப்பந்தம் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்திய ரயில்வே அமைச்சகத்தின் கீழ் உள்ள ஆராய்ச்சி வடிவமைப்புகள் மற்றும் தரப்படுத்தல் அமைப்பு, ரஷிய ரயில்வே ஆராய்ச்சி நிலையம் மற்றும் தகவல் தொழில்நுட்பம், சிக்னல் வசதி ஆராய்ச்சி மற்றும் வடிவமைப்பு நிலையம் மற்றும் ரஷிய ரயில்வே போக்குவரத்து தொலைத் தொடர்புத் துறைகளுக்குள் ஒத்துழைப்பு குறித்த புரிந்துணர்வு ஒப்பந்தம் பற்றி விளக்கம் அளிக்கப்பட்டது.
கூட்டாக ஒப்புக்கொள்ளப்பட்ட ஒத்துழைப்புத் திட்டங்களில் தகவல் பரிமாற்றம், நிபுணர் கூட்டங்கள், கருத்தரங்குகள், தொழில்நுணுக்கப் பயணங்கள் நடப்பதற்கு இந்தப் புரிந்துணர்வு ஒப்பந்தம் வழிவகுக்கும்.
இந்தப் புரிந்துணர்வு ஒப்பந்தம் ஏப்ரல் 2019ல் கையெழுத்திடப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பஞ்சாப் குடிமைப் பணிகளின் மூத்த அதிகாரிகள் குழுவை மத்திய அமைச்சர் டாக்டர் ஜிதேந்திர சிங் புது தில்லியில் சந்தித்தார்
ஒவ்வொரு அதிகாரிக்கும் பதவி உயர்வும், இதர பலன்களும் சரியான நேரத்தில் கிடைத்து அவர்கள் தங்கள் சேவைகளை திறம்பட ஆற்றுவதை உறுதி செய்வதற்கான பணிகளை பணியாளர்கள் மற்றும் பயிற்சி துறை துரிதமாக செய்து வருவதாக மத்திய பணியாளர் நலன், பொதுமக்கள் குறை தீர்ப்பு மற்றும் ஓய்வூதியத்துறை இணை அமைச்சர் டாக்டர் ஜிதேந்திர சிங் இன்று கூறினார்.
புது தில்லியில் தம்மை சந்தித்த, பஞ்சாப் குடிமைப் பணி மூத்த அதிகாரிகள் குழுவினரிடம் உரையாடிய டாக்டர் ஜிதேந்திர சிங், கடந்த ஆறு வருடங்களாக தொழில்நுட்பத்தின் உதவியோடு செயல்பாடுகள் வேகமடைந்துள்ளதாகக் கூறினார். இந்திய ஆட்சிப் பணியில் தங்களை விரைந்து இணைக்குமாறு அதிகாரிகள் அமைச்சரிடம் கேட்டுக்கொண்டனர்.
இந்திய அரசின் பல்வேறு அமைச்சகங்கள், துறைகள், மாநில மற்றும் யூனியன் பிரதேச அரசுகள் ஆகியவற்றோடு கலந்தாலோசித்து, பதவி உயர்விலும், பட்டியலிடுதலிலும் உள்ள தடைகளைக் களைந்து, துடிப்பான அணுகுமுறையை கடந்த சில வருடங்களாக பணியாளர்கள் மற்றும் பயிற்சி துறை மேற்கொண்டு வருவதாக அமைச்சர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686561
-----
(Visitor Counter : 140
ஆயுஷ்
ஆயுஷ்துறை எதிர்கால வளர்ச்சிக்கு யுக்தி கொள்கை பிரிவு: ஆயுஸ் அமைச்சகம் நடவடிக்கை
ஆயுஷ் துறையின் திட்டமிட்ட வளர்ச்சிக்கு உதவும் வகையில், ஆயுஷ் துறை அமைச்சகம், இன்வெஸ்ட் இந்தியா என்ற நிறுவனத்துடன் இணைந்து ‘‘யுக்தி கொள்கை மற்றும் உதவி பிரிவு’’ ஏற்படுத்தவுள்ளது. இது ஆயுஸ்துறையின் வளர்ச்சிக்கு, ஆயுஷ் அமைச்சகம் மேற்கொள்ளும் நடவடிக்கைகளில் ஒன்று.
யுக்தி கொள்கை பிரிவை ஏற்படுத்துவது, ஆயுஷ் துறையை எதிர்காலத்துக்கு தயார் செய்யும் முன்னோக்கிய நடவடிக்கை. ஆயுஷ் அமைச்சகத்தின் யுக்திகள் மற்றும் கொள்கை நடவடிக்கைகளுக்கு, இந்த பிரிவு ஆதரவாக செயல்படும். கொவிட் 19 உலகம் முழுவதும் பாதிப்பை ஏற்படுத்தியுள்ள நிலையில், இந்த யுக்தி பிரிவு, ஆயுஷ் துறையில் ஈடுபட்டுள்ள நிறுவனங்களுக்கு ஆதரவாக இருக்கும்.
ஆயுஷ் அமைச்சகத்தின் திட்டங்களை செயல்படுத்த, இன்வெஸ்ட் இந்தியா அமைப்பு தனது பயிற்சி பெற்ற நிபுணர்களை பணியில் ஈடுபடுத்தும்.
அறிவு உருவாக்கம் மற்றும் மேலாண்மை, யுக்தி மற்றும் கொள்கை உருவாக்கம், இந்தியாவில் ஆயுஷ் துறை தொடர்பான சீரான வழிகாட்டுதல்கள் / ஒழுங்குமுறைகளை வகுப்பதற்கான கொள்கை ஆகியவற்றை யுக்தி கொள்கை பிரிவு மேற்கொள்ளவுள்ளது.
ஆயுஷ் துறையின் பல துணை பிரிவுகளின் மாநில அளவிலான பிரச்னைக்கு தீர்வு காண்பதிலும், இதர நிறுவனங்களுடன் இன்வெஸ்ட் இந்தியா இணைந்து செயல்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669290
•••••
((Visitor Counter : 174
சமூக நிதி மற்றும் அதிகாரமளித்தல் அமைச்சகம்
மூன்றாம் பாலினத்தவர்களுக்கான நலத்திட்டங்கள்: தமிழகம் உள்ளிட்ட மாநிலங்களில் தங்குமிடங்கள்
மூத்த குடிமக்களுக்கான தேசியக் கொள்கை
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த சமூக நீதி மற்றும் அதிகாரமளித்தல் இணை அமைச்சர் திரு ஏ நாராயணசுவாமி கீழ்காணும் தகவல்களை வழங்கினார்.
விளிம்புநிலை தனிநபர்களின் வாழ்வாதாரம் மற்றும் தொழிலுக்கான ஆதரவை வழங்குவதற்காக ஸ்மைல் எனும் திட்டத்தை சமூக நீதி மற்றும் அதிகாரமளித்தல் அமைச்சகம் வகுத்துள்ளது. மூன்றாம் பாலினத்தவரின் விரிவான மறுவாழ்வுக்கான நல உதவி என்பது இதன் துணை திட்டமாக உள்ளது.
மூன்றாம் பாலினத்தவர்களுக்கு மறுவாழ்வு, மருத்துவ வசதிகள், உதவிகள், மனநல ஆலோசனை, கல்வி, திறன் வளர்ச்சி மற்றும் பொருளாதார இணைப்புகளை வழங்குவது இந்த துணை திட்டத்தின் நோக்கமாகும்.
கரிமா கிரஹ் என்ற பெயரிலான 12 தங்குமிடங்களை மூன்றாம் பாலினத்தவர்களுக்காக அமைக்கும் பணியை அமைச்சகம் தொடங்கியுள்ளதோடு இந்த வசதிகளை நிறுவும் சமுதாயம் சார்ந்த அமைப்புகளுக்கு நிதி உதவியையும் வழங்குகிறது.
முதல் கட்டமாக தமிழ்நாடு, மகாராஷ்டிரா, குஜராத், தில்லி, மேற்கு வங்கம், ராஜஸ்தான், சத்தீஸ்கர், ஒடிசா மற்றும் பீகாரில் இந்த தங்குமிடங்கள் அமைக்கப்படுகின்றன. உணவு, மருத்துவ உதவி மற்றும் இதர அடிப்படை வசதிகளை மூன்றாம் பாலினத்தவர்களுக்கு வழங்குவது இந்த இல்லங்களின் நோக்கமாகும்.
மேலும், மூன்றாம் பாலினத்தவர்களுக்கு எதிரான குற்றங்களை கண்காணித்து தடுப்பதற்காக காவல்துறை தலைமை இயக்குநர் தலைமையில் மூன்றாம் பாலினத்தவர் பாதுகாப்பு மையத்தை அமைக்கவும் ஸ்மைல் திடடம் வழிவகை செய்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1794777
சுற்றுச்சூழல் மற்றும் வனத்துறை அமைச்சகம்
காற்று மாசை கட்டுப்படுத்த இன்னும் ஒருங்கிணைந்த நடவடிக்கை தேவை: திரு பிரகாஷ் ஜவடேகர்
வட இந்தியாவில், குறிப்பாக தேசிய தலைநகர் பகுதியில், கடந்த சில வருடங்களாக நீடித்து வரும் காற்று மாசு குறித்த ஆய்வுக் கூட்டம் ஒன்றுக்கு மத்திய சுற்றுச்சூழல் வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் இன்று தலைமை தாங்கினார்.
பல்வேறு நடவடிக்கைகள் ஏற்கனவே எடுக்கப்பட்டிருக்கும் நிலையிலும், காற்று மாசை கட்டுப்படுத்த இன்னும் ஒருங்கிணைந்த நடவடிக்கை தேவை என்று திரு பிரகாஷ் ஜவடேகர் கூறினார்.
90 நிமிடங்களுக்கும் அதிகமாக நீடித்த கூட்டத்துக்குப் பிறகு செய்தியாளர்களிடம் பேசிய அமைச்சர், ஆய்வு கூட்டம் பயனுள்ள வகையில் நடந்ததாகவும் மத்திய மற்றும் மாநில அரசுகள் காற்று மாசை கட்டுப்படுத்த ஏற்கனவே பல்வேறு நடவடிக்கைகளை செயல்படுத்தி உள்ளதாகவும் தெரிவித்தார்.
வைக்கோலை எரிப்பதன் மூலம் காற்று மாசு ஏற்படுவதை தடுக்க, மாநிலங்களுக்கு மத்திய அரசு நிதி உதவி அளித்து உள்ளதாக அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660661
எரிசக்தி அமைச்சகம்
உலக கோப்பை 3வது நிலை போட்டியில் பங்கேற்க இந்திய வில்வித்தை வீரர்கள் பாரீஸ் புறப்பட்டனர்
டோக்கியோ ஒலிம்பிக் இறுதி தகுதிப்போட்டி, உலக கோப்பை 3 ஆம் நிலை போட்டி ஆகியவற்றில் பங்கேற்க, இந்திய வில்வித்தை வீரர்கள் பாரீஸ் புறப்பட்டனர்.
டோக்கியோ ஒலிம்பிக் இறுதி தகுதிப் போட்டி, பாரீஸில் ஜூன் 17ம் தேதி முதல் 19ம் தேதி வரை நடக்கிறது. உலகக்கோப்பை 3ம் நிலை போட்டி ஜூன் 20ம் தேதி முதல் 28ம் தேதி வரை நடக்கிறது.
இவற்றில் பங்கேற்க இந்திய வில்வித்தை வீராங்கனைகள் குழுவில் உள்ள தீபிகா குமாரி, கோமலிகா பாரி, அங்கிதாபகத், மதுவேத்வான், துரோனோச்சார்யா விருது பெற்ற பூர்ணிமா மகோதா உட்பட 9 பேர் கொண்ட குழுவினர் பாரீஸ் புறப்பட்டுள்ளனர்.
இந்தியாவில் வில்வித்தை போட்டியின் ஒட்டு மொத்த வளர்ச்சிக்காகவும், இதை உலக அரங்குக்கு கொண்டு செல்வதற்காகவும், இந்திய வில்வித்தை சங்கத்துடன் இந்தியாவின் மிகப் பெரிய மின் நிறுவனமான என்டிபிசி நிறுவனம் இணைந்துள்ளது.
இந்திய வில்வித்தை குழுவில், ஆண்கள் பிரிவில் இடம் பெற்றுள்ள அதானு தாஸ், தரூண்தீப் ராய் மற்றும் பிரவின் ரமேஷ் ஜாதவ் ஆகியோரும் உலக கோப்பை 3ம் நிலை போட்டியில் பங்கேற்பதற்காக பாரீஸ் புறப்படவுள்ளனர்.
சமீபத்தில் கவுதமாலாவில் நடந்த வில்வித்தை உலக கோப்பை முதல்நிலை போட்டியில் இந்திய வில்வித்தை வீராங்கனைகள் தீபிகா குமாரி, அதானு தாஸ், அங்கிதா பகத் மற்றும் கோமலிகா பாரி ஆகியோர் மிகச் சிறப்பாக விளையாடினர். பெண்கள் மற்றும் ஆண்களுக்கான தனிநபர் போட்டியில், தீபிகா குமாரி மற்றும் அதானு தாஸ் ஆகியோர் தங்கப் பதக்கம் வென்றனர் என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725586
----
(Visitor Counter : 127
பிரதமர் அலுவலகம்
சென்னை ஐஐடி வளாகத்தில் துறைமுகங்கள், நீர்வழிப்பாதைகள் மற்றும் கடற்கரைக்களுக்கான தேசிய தொழில்நுட்ப மையம் திறக்கப்பட்டிருப்பதற்கு பிரதமர் வரவேற்பு
சென்னை ஐஐடி டிஸ்கவரி வளாகத்தில் அமைக்கப்பட்டுள்ள துறைமுகங்கள், நீர்வழிப்பாதைகள் மற்றும் கடற்கரைக்களுக்கான தேசிய தொழில்நுட்ப மையத்தை  மத்திய அமைச்சர் சர்பானந்த சோனாவால் திறந்துவைத்தார்.
சாகர்மாலா திட்டத்தின் கீழ் ரூ.77 கோடி ரூபாய் செலவில் இந்த என்டிசிபிடபிள்யூசி அமைக்கப்பட்டுள்ளது. இந்த நிறுவனம், அறிவியல் சார்ந்த ஆதரவு, உள்ளூர், மண்டலம், தேசியம் மற்றும் சர்வதேச அளவிலான கல்வி, ஆராய்ச்சி மற்றும் அதிநவீன தொழில்நுட்பங்கள் வாயிலாக, துறைமுகங்கள் மற்றும் கப்பல் போக்குவரத்துத் துறை எதிர்கொள்ளும் பல்வேறு சவால்களுக்கான தீர்வுகளை அளிக்கும்.
இதுகுறித்து பிரதமர் தமது ட்விட்டரில் வெளியிட்டுள்ள பதிலில் கூறியிருப்பதாவது:-
"சென்னை ஐஐடி வளாகத்தில் அமைக்கப்பட்டுள்ள என்டிசிபிடபிள்யூசி, இந்தியாவின் கடல்சார் துறையின் மேம்பாட்டிற்கு வலிமைசேர்க்கும்"
(
பாதுகாப்பு அமைச்சகம்
ஆறாவது ஸ்கார்பீன் நீர்மூழ்கிக் கப்பலான ‘வாக்ஷீர்’ மும்பை மசகான் டாக் லிமிடெட்டில் தொடங்கப்பட்டது
இந்திய கடற்படையின் திட்டம் 75-ன் கல்வாரி வகை நீர்மூழ்கிக் கப்பலின் ஆறாவது மற்றும் கடைசி நீர்மூழ்கிக் கப்பலான யார்டு 11880, மசாகோன் டாக் லிமிடெட் கன்ஹோஜி ஆங்ரே வெட் தளத்தில் இருந்து இன்று ஏவப்பட்டது.
பாதுகாப்பு செயலாளர் டாக்டர் அஜய் குமார் விழாவில் தலைமை விருந்தினராக கலந்துகொண்டார். ஏவுதல்/பெயரிடுதல் ஆகியவை
பெண்மணியால் செய்யப்பட வேண்டும் என்ற கடற்படை மரபுகளின்படி, திருமதி வீணா அஜய் குமார் ‘வாக்ஷீர்’ நீர்மூழ்கிக் கப்பலை தொடங்கி வைத்தார்.
மேற்கு கடற்படை கட்டளைத் தளபதி வைஸ் அட்மிரல் ஏ பி சிங், கடற்படைத் துணைத் தலைவர் வைஸ் அட்மிரல் எஸ் என் கோர்மேட் மற்றும் மேற்கு கடற்படை தலைமையகத்தைச் சேர்ந்த உயரதிகாரிகள் இவ்விழாவில் கலந்து கொண்டனர்.
திட்டம்-75 நீர்மூழ்கிக் கப்பல்கள் டிசம்பர் 2017 முதல் கடற்படையில் இணைக்கப்பட்டன, தற்போது இந்தத் திட்டத்தின் நான்கு நீர்மூழ்கிக் கப்பல்கள் இந்திய கடற்படையில் செயல்படுகின்றன. ஐந்தாவது நீர்மூழ்கிக் கப்பல் கடல் சோதனைகளுடன் முன்னேறி வருகிறது.
ஆறாவது நீர்மூழ்கிக் கப்பல் கடுமையான பரிசோதனைகளுக்குப் பின்னர் அடுத்த ஆண்டு பிற்பகுதியில் இந்திய கடற்படைக்கு வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818422
பிரதமர் அலுவலகம்
பிரதமர் மோடி, மகாத்மா காந்திக்கு அஞ்சலி. துப்புரவு, புதுப்பிக்கத்தக்க எரிசக்தி நிகழ்ச்சிகளில் பங்கேற்கிறார்
காந்தி ஜெயந்தி அன்று பிரதமர் சுகாதாரம் மற்றும் புதுப்பிக்கத்தக்க எரிசக்தி தொடர்பான நிகழ்ச்சிகளில் பங்கேற்க உள்ளார்.
மகாத்மாவின் 150-வது பிறந்தநாளை குறிக்கும் அக்டோபர் 2, 2018 அன்று பிரதமர் திரு.நரேந்திர மோடி ராஜ்காட்டில் மகாத்மா காந்திக்கு மலர் அஞ்சலி செலுத்தினார். முன்னாள் பிரதமர் திரு.லால் பகதூர் சாஸ்திரியின் பிறந்தநாளை முன்னிட்டும் விஜய்காட்டில் அவருக்கு பிரதமர் திரு.நரேந்திர மோடி மலர் அஞ்சலி செலுத்தினார்.
குடியரசுத் தலைவர் மாளிகையின் கலாச்சார மையத்தில் நடைபெற உள்ள மகாத்மா காந்தி சர்வதேச சுகாதார கூட்டத்தின் நிறைவு விழாவில் பிரதமர் பங்கேற்க உள்ளார். 4 நாட்கள் நடைபெற்ற மகாத்மா காந்தி சர்வதேச சுகாதார கூட்டம் உலகம் முழுவதும் உள்ள சுகாதார அமைச்சர்களையும் வாஷ் எனப்படும் தண்ணீர், சுகாதாரம் மற்றும் தூய்மை தொடர்பான தலைவர்களை ஒன்று கூட்டினர். இதன் நிறைவு நாள் நிகழ்ச்சியின் போது பிரதமர் சிறிய அளவிலான டிஜிட்டல் கண்காட்சியை பார்வையிட உள்ளார். அவருடன் ஐக்கிய நாடுகளின் பொதுச்செயலாளர் திரு. அன்டோனியோ குட்ரஸ் பங்கேற்க உள்ளார். நிகழ்ச்சி மேடையில் இருந்து பிரமுகர்கள் மகாத்மா காந்தியின் நினைவு தபால்தலைகளையும் மகாத்மா காந்திக்கு பிடித்த வைஷ்ணவ ஜனதோ பாடலை கொண்ட குறுந்தகட்டையும் வெளியிட உள்ளனர். இந்நிகழ்ச்சியின் போது தூய்மை இந்தியா இயக்க விருதுகளும் வழங்கப்பட உள்ளன. அதன் பிறகு பிரதமர் உரையாற்றுவார்.
மாலையில் விக்யான் பவனில் சர்வதேச சூரிய ஒளி சக்தி கூட்டமைப்பின் முதல் கூட்டத்தை பிரதமர் துவக்கி வைக்க உள்ளார். இந்நிகழ்ச்சி இந்திய பெருங்கடல் விளிம்பு நிலை நாடுகளின் சங்கத்தின் புதுப்பிக்கத்தக்க எரிசக்தி அமைச்சர்கள் சந்திப்பு மற்றும் சர்வதேச புதுப்பிக்கத்தக்க எரிசக்தி முதலீட்டாளர்கள் சந்திப்பு மற்றும் கண்காட்சியின் 2-வது தொகுப்பை குறிக்கும். ஐக்கிய நாடுகளின் பொதுச்செயலாளர் திரு. அன்டோனியோ குட்ரஸ்சும் இந்நிகழ்ச்சியில் பங்கேற்க உள்ளார். அதன் பிறகு பிரதமர் உரையாற்றுவார்.
(Visitor Counter : 94
பிரதமர் அலுவலகம்
ஜி 20 பல்கலைக்கழக இணைப்பு இறுதிப் போட்டியில் பங்கேற்க இளைஞர்களுக்கு பிரதமர் அழைப்பு
26-ம் தேதி நடைபெறும் ஜி20 பல்கலைக்கழக இணைப்பு இறுதிப்போட்டியில் பங்கேற்குமாறு இளைஞர்களை பிரதமர் திரு. நரேந்திர மோடி கேட்டுக் கொண்டுள்ளார்.
"ஜி 20 பல்கலைக்கழக இணைப்பு - எங்கள் இளைஞர் சக்தியை ஊக்குவித்தல்" என்ற தலைப்பில் லிங்க்ட்இன் இடுகையையும் அவர் பகிர்ந்துள்ளார்.
இது குறித்து எக்ஸ் வலைதளப் பதிவில் கருத்துத் தெரிவித்துள்ள திரு மோடி,
"என் இளம் நண்பர்களே, இம்மாதம் 26-ம் தேதி நடைபெறும் ஜி20 பல்கலைக்கழக இணைப்பு இறுதிப் போட்டியில் நீங்கள் பங்கேற்பதை ஆவலுடன் எதிர்பார்க்கிறேன்.
கடந்த ஆண்டில், ஜி 20 பல்கலைக்கழக இணைப்பு இந்தியாவின் ஜி -20 தலைமை பதவிக்கான முன்னுரிமை பகுதிகளை முன்னிலைப்படுத்த ஒரு சிறந்த மன்றமாக திகழ்ந்தது.
பல்வேறு பிரச்னைகள் குறித்த சிந்தனைகள் பற்றிய துடிப்பான பரிமாற்றத்தை நான் எதிர்நோக்குகிறேன்,” என்று குறிப்பிட்டுள்ளார்.
பிரதமர் திரு.மோடி பகிர்ந்துள்ள இணையதள இணைப்பு;
https://www.linkedin.com/pulse/g20-university-connect-encouraging-our-yuva-shakti-narendra-modi/?published=t. "
உள்துறை அமைச்சகம்
ஜம்மு & காஷ்மீர் மற்றும் லடாக்கில் மேற்கொள்ளப்பட்டு வரும் திட்டங்கள்
ஜம்மு & காஷ்மீர் மற்றும் லடாக்யூனியன் பிரதேச அரசுகள் அளித்துள்ள தகவலின் படி, 2019-க்குப் பிறகு, பல்வேறு துறைகளின் மூலம், ஜம்மு & காஷ்மீரில் 1,41,815 புதியபணிகள் / திட்டங்களும், லடாக்கில் 17,556 திட்டங்களும் மேற்கொள்ளப்பட்டு வருகிறது. இரு யூனியன் பிரதேசங்களுக்கும் முறையே ரூ.27,274.00 கோடியும், ரூ.3,097.14 கோடியும் ஒதுக்கப்பட்டுள்ளது.
கிராமப்புற மக்கள் அதிகம் வசிக்கும் பகுதிகளைப் பொறுத்தவரை, ஜம்மு & காஷ்மீருக்கு ரூ.19,142.63 கோடியும், லடாக்கிற்கு ரூ.1,810.97 கோடியும் நிதி ஒதுக்கப்பட்டிருப்பதாக, மத்திய உள்துறை இணையமைச்சர் திரு.நித்யானந்த்ராய், மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
பிரதமர் அலுவலகம்
2023-24 மத்திய பட்ஜெட்டுக்கு கருத்துக்களையும் ஆலோசனைகளையும் வழங்க பிரதமர் அழைப்பு
2023-24 மத்திய பட்ஜெட்டில் சேர்ப்பதற்கு உரிய கருத்துக்களையும் ஆலோசனைகளையும் பகிர்ந்து கொள்ளுமாறு நாட்டு மக்களுக்கு பிரதமர் திரு நரேந்திர மோடி அழைப்பு விடுத்துள்ளார்.
மத்திய நிதியமைச்சர் திருமதி நிர்மலா சீதாராமன், ட்விட்டர் பதிவிற்கு பதில் அளித்து, பிரதமர் வெளியிட்டுள்ள ட்விட்டர் பதிவு வருமாறு:
“உங்களது ஆலோசனைகளைப் பகிர்ந்து கொள்ளுங்கள்”
------
(SRI/PKV/KPG/KRS
(